Un site românesc care promovează soluții pentru dezvoltare urbană sustenabilă a realizat un top al celor mai eficiente orașe din țara noastră. Astfel, acestea sunt administrațiile care au realizat cele mai multe investiții cu fonduri europene și fonduri de stat, iar aceste investiții au reușit să dea o nouă față orașului și să crească nivelul de trai al cetățenilor.

Criteriile luate în considerare pentru întocmirea acestui top au fost:

1) valoarea absolută a cheltuielilor de capital și valoarea absolută a absorbției de fonduri europene, pe perioada 2007- 2016;

2) cheltuielile de capital pe cap de locuitor și absorbția de fonduri europene pe cap de locuitor, pe perioada 2007-2016;

3) modul în care localitatea s-a transformat fizic în ultimii ani.

Primele două criterii sunt evident obiective, în timp ce al treilea a fost decis de evaluarea experților UrbanizeHub, care au călătorit în majoritatea orașelor din România pentru a observa transformarea lor peste ani.

Locul 10. Târgoviște

cheltuieli de capital între 2007 și 2016: 94 de milioane de euro;

absorbție de fonduri europene între 2007 și 2016: 59,5 milioane de euro (748 euro pe cap de locuitor).

Locul 9. Miercurea Ciuc

cheltuieli de capital între 2007 și 2016: 68,5 milioane Euro (€1.758 pe cap de locuitor);

absorbție de fonduri europene între 2007 și 2016: 21 milioane euro (€540 pe cap de locuitor).

Locul 8. Cluj Napoca

cheltuieli de capital între 2007 și 2016: 253,3 milioane euro (€781 pe cap de locuitor);

absorbție de fonduri europene între 2007 și 2016: 121,7 milioane euro (€375 pe cap de locuitor).

Locul 8. Timișoara

cheltuieli de capital între 2007 și 2016: 249,5 milioane euro (€782 pe cap de locuitor);

absorbție de fonduri europene între 2007 și 2016: 114,6 milioane euro (€359 pe cap de locuitor).

Notă: Cluj Napoca și Timișoara au fost puse de experții UrbanizeHub pe același loc, 8.

Locul 7. Sibiu

cheltuieli de capital între 2007 și 2016: 152,1 milioane euro (1.033 euro pe cap de locuitor);

absorbție de fonduri europene între 2007 și 2016: €15,6 milioane euro (€106 pe cap de locuitor).









Locul 6. Brașov

cheltuieli de capital între 2007 și 2016: 241 milioane euro (€952 pe cap de locuitor);

absorbție de fonduri europene între 2007 și 2016: 72,4 milioane euro (€286 pe cap de locuitor).

Locul 5. Sectorul 3, București

cheltuieli de capital între 2007 și 2016: 338 milioane euro (€873 pe cap de locuitor);

absorbție de fonduri europene între 2007 și 2016: €4,1 milioane (11 euro pe cap de locuitor).

Sectorul 3 se remarcă printr-o disproporție imensă între cheltuieli de capital și folosirea fondurilor europene. Cele doar 4,1 milioane de euro atrase în aproape 10 ani sunt cu adevărat un record negativ.

Locul 4. Craiova

cheltuieli de capital între 2007 și 2016: €274,1 milioane (1.017 euro pe cap de locuitor);

absorbție de fonduri europene între 2007 și 2016: 139,8 milioane euro (€519 pe cap de locuitor).

Locul 3. Iași

cheltuieli de capital între 2007 și 2016: 282,9 milioane euro (€974 pe cap de locuitor);

absorbție de fonduri europene între 2007 și 2016: 156 milioane euro (€537 pe cap de locuitor).

Locul 2. Alba Iulia

cheltuieli de capital între 2007 și 2016: €79,6 milioane (€1.253 pe cap de locuitor);

absorbție de fonduri europene între 2007 și 2016: €51,7 milioane (€815 pe cap de locuitor).

Locul 1. Oradea

cheltuieli de capital între 2007 și 2016: 240,4 milioane euro (€1.225 pe cap de locuitor);

absorbție de fonduri europene între 2007 și 2016: €140,6 milioane (€716 pe cap de locuitor).

UrbanizeHub este un start-up online global, un agregator de idei, opinii, proiecte și știri despre orașe inteligente și dezvoltare urbană sustenabilă. Cu ajutorul UrbanizeHub, liderii orașelor, cetățenii și comunitatea de afaceri pot lucra împreună, pot dezbate idei și pot acționa pentru a face orașele mai primitoare și mai inteligente.

Dacă ți-a plăcut acest articol te așteptăm să te alături, cu un Like, comunității de cititori de pe pagina noastră de Facebook.